b'\n_START_ARTICLE_\nAlmindeligt Norsk Maanedsskrivt\n_START_PARAGRAPH_\nAlmindeligt Norsk Maanedsskrivt var et norsk tidsskrift som utkom fra 1830 til 1832._NEWLINE_Tidsskriftet ble stiftet av juristen Jonas Anton Hielm. Han var bror av Hans Abel Hielm, som tidligere hadde utgitt Det norske Nationalblad (1815\xe2\x80\x9321). J.A. Hielm hadde selv mistet stillingen som regjeringsadvokat fordi han hadde bidratt til dette tidsskriftet._NEWLINE_I 1830 begynte han \xc3\xa5 utgi sitt eget tidsskrift, Almindeligt Norsk Maanedsskrift. Det \xc3\xa5pnet spaltene for unge liberale. Henrik Wergeland skrev flere avhandlinger i tidsskriftet, blant andre \xc2\xabHvorfor skrider Menneskeheden saa langsomt frem?\xc2\xbb (under pseudonymet \xc2\xabCosmopolita\xc2\xbb). Et konservativt motstykke fikk tidsskriftet i 1832 i Vidar, som ble utgitt av kretsen omkring A. M. Schweigaard.'